Tom Roger Aadland

**Tom Roger Aadland** (født 26. april 1964 i Vikebygd) er en norsk låtskriver, tekstforfatter, vokalist og gitarist.

## Musikalsk virke
Han gav i 2007 ut sitt debutalbum *[[Obviously Embraced]]*, innspilt i Dublin med irske musikerere. I 2008 gjennomførte Tom Roger Aadland multimediaturneen *Pictures in Rock* i samarbeid med den irske rockefotografen Fin Costello.

I 2009 gav han ut sitt andre soloalbum *[[Blod på spora]]* – en nynorsk versjon av Bob Dylans album *[[Blood on the Tracks]]* fra 1975. Platen fikk gode kritikker, særlig ble de nynorske gjendiktningene av Dylans sangtekster trukket fram. Sangen *Vikla inn i blått* ble av WiMP (nå Tidal) kåret til en av tidenes beste norske versjoner.

I 2011 gav Tom Roger Aadland ut sitt tredje album *[[Det du aldri sa]]*, en samling originallåter med nynorske tekster. Samme år var han bidragsyter til bokutgivelsen *Bob Dylan. Mannen, myten og musikken* (Dreyers forlag). I 2012 kom albumet *[[Fløyel og stål]]*, som blant annet inneholdt låten *Min beste ven på ein dårleg dag*.

I 2015 gav Aadland ut albumet *[[Rapport frå eit grensehotell]]*, som fikk gode kritikker, og som også inneholdt radiosingelen *Like til mi dør*. I 2015 gjendiktet han et trettitalls rockelåter av artister og band som Amy Winehouse, Nirvana og The Rolling Stones for Brageteatrets spektakulære teaterkonsert *27 – The Club*. I 2016 kom albumet *[[Blondt i blondt]]* – en nynorsk versjon av Bob Dylans mesterverk Blonde on Blonde fra 1966. Også denne utgivelsen fikk fine kritikker, og ble kåret til årets album av NRK P1 Norsk på norsk.

Tom Roger Aadland var tekstforfatter på Hellbillies’ album *Søvnlaus*, som kom ut i oktober 2016. I 2017 gav han ut singlene *Sommaren utan ende* og *Vestland, Vestland*. I mars 2018 kom så albumet *[[Songfugl]]*, som inneholdt ti originallåter av Aadland og høstet gode anmeldelser.

I april 2018 kom singelen *Sandharpesong*, med tekst av Kjartan Fløgstad og musikk av Tom Roger Aadland. Denne sangen var også med i sangboka *Sandharpesongar* (Gyldendal Norsk Forlag 2018), Fløgstads sanglyrikk samlet. I 2019 kom konsertalbumet *[[Live i Oslo Konserthus (Tom Roger Aadland-album)|Live i Oslo Konserthus]]*, som inneholdt singelen «Farten til lyden av einsemd», en duett med Tove Bøygard. Året etter kom ytterligere tre singler med Aadland og Bøygard, «Flamma i ditt blod», «Hald meg» og «Engel ifrå Seljord».

Høsten 2020 gjendiktet Aadland sanger av Bob Dylan til nynorsk i forbindelse med Det Norske Teatret sin teaterkonsert *Vikla inn i blått*, som fikk svært gode anmeldelser. På slutten av året kom singelen «Tøyen». I januar gav artisten Kine Nesheim ut singelen *Då eg såg deg sist*, med tekst og musikk av Aadland. Denne ble spillelistet av NRK P1. Samme måned medvirket Tom Roger Aadland som vokalist på komponisten Ragnar Bjerkreim sitt album *Himmel under hav, songar frå Underwater Bar*. 

I mars 2021 gav Aadland ut sitt niende album, Motgift, som fikk positive kritikker.  I august samme år gav Vamp ut det kritikerroste albumet *Tiå det tar*, med flere tekster signert Aadland. Noen uker senere kom Hellbillies med det Spellemannsnominerte. albumet *Blå dag*, med flere tekster av Aadland. 

I april 2022 gav Tom Roger Aadland og Grethe Svensen sammen ut singelen *Broen heter kjærlighet*, førti år etter at låten ble skrevet. I mai gav Aadland ut singelen *Du e den*, og noen måneder senere fulgte singelen *September*, en duett med Kine Nesheim. I januar 2023 var Aadland bidragsyter til boken *Den radikale Bob Dylan*, utgitt på Scandinavian Academic Press. I februar gav han ut singelen *Kan ikkje gi oss*. Aadlands tiende soloalbum har utgivelse høsten 2023. I 2025 kom han ut med boka *Alle dei i ei - songlyrikk 1999-2024*  på Fonna forlag.

## Diskografi
### Album
* *[[Obviously Embraced]]* (2007)
* *[[Blod på spora]]* (2009)
* *[[Det du aldri sa]]* (2011), en
* *[[Fløyel og stål]]* (2012)
* *[[Rapport frå eit grensehotell]]* (2015)
* *[[Blondt i blondt]]* (2016)
* *[[Songfugl]]* (2018)
* *[[Live i Oslo Konserthus (Tom Roger Aadland-album)|Live i Oslo Konserthus]]* (2019)
* *[[Motgift (musikkalbum)|Motgift]]* (2021)

### Singler
* *Googla deg* (2012)
* *Oppløyst og medtatt* (2014)
* *Like til mi dør* (2015)
* *Eg må ha deg* (2016)
* *Nett som ei kvinne* (2016)
* *Sommaren utan ende* (2017)
* *Vestland, Vestland* (2017)
* *Alle dei i ei* (2018)
* *Sandharpesong* (2018)
* *Farten til lyden av einsemd* (2019) (med Tove Bøygard)
* *Flamma i ditt blod* (2020) (med Tove Bøygard)
* *Engel ifrå Seljord* (2020) (med Tove Bøygard)
* *Hald meg* (2020) med (Tove Bøygard)
* *Tøyen* (2020)
* *På veg til deg* (2021)
* *Før di tid* (2021)
* *Du e den* (2022)
* *September* (2022)
* *Kan ikkje gi oss* (2023)

### [[Akutt (band)|Akutt]]
* *Universelt sjakkparti* (1984)

### Deltar på
* Skinn & Bein: *[[Knaus (Skinn & Bein-album)|Knaus]]* (1989)
* Mono blue: *[[Mono blue (EP)|Mono blue]]* (1999)
* Initz: *[[Initz (album)|Initz]]* (2000)
* Jan Toft: *[[Et minne om deg]]* (2003)
* Emme: *[[Perspectives (Emme-album)|Perspectives]]* (2004)
* Folkets gave: *[[Gnist og glede &ndash; 18 artister fra vest bidrar til folkets gave]]* (2008)
* St. Thomas: *[[St. Thomas: Walk With Me]]* (2008)
* Kreftomsorg Rogaland: *[[Uten deg (Kreftomsorg Rogaland)|Uten deg]]* (2008)
* ESS Engros: *[[Bygdehits &ndash; Musikk for alle og ein kvar]]* (2014)
* Kreftomsorg Rogaland: *[[Kreftomsorg Rogaland 8]]* (2015)
* Hellbillies: *Søvnlaus* (2016)
* Hellbillies: *20 år på vegen* (2016)
* Hellbillies: *[[Søvnlaus]]* (2016)
* Vamp: *[[La la la]]* (2017)
* Marion Ravn: *Mellom disse 4 vegger* (2019)
* Ragnar Bjerkreim: *Himmel under hav, songar frå Underwater Bar* (2020)
* Kine Nesheim: *Då eg såg deg sist* (2021)
* Vamp: *Tiå det tar* (2021)
* Hellbillies: *Blå dag* (2021)
* Grethe Svensen: *Broen heter kjærlighet* (2022) 
* Marion Ravn: *Ti ville hester* (2023)

## Referanser


## Eksterne lenker
* Hjemmeside